Jelaskan Bandar Utama بندر اوتام dari Johor dalam bahasa melayu

Pada zaman Almarhum Sultan Abu Bakar banyak pembukaan bandar-bandar baru hasil kebijaksaan baginda. Tidak aneh ada bandar yang lama dibuka masih wujud sehingga kini seperti Johor Bahru dan Muar. Banyak perubahan dan pembangunan telah dilakukan di negeri ini sehingga wujud lagi bandar-bandar baru hasil kemajuan ekonomi negeri ini. Bandar-bandar utama di Johor termasuklah:

Johor Bahru - ibu negeri Johor yang dahulu dikenali sebagai Tanjung Puteri. Di sini terletaknya istana Sultan Johor dan kerabatnya serta bangunan dewan negeri, Bangunan Sultan Ibrahim. Johor Bahru juga merupakan pusat tumpuan ekonomi antarabangsa iaitu Iskandar Malaysia.

Batu Pahat - bandar kedua terbesar di Johor dan terletak di kawasan aliran sungai. Tempat ini diambil sempena peristiwa batu yang dipahat-pahat (menunggu kelulusan kerajaan persekutuan untuk dinaik taraf menjadi bandaraya)

Muar - dikenali sebagai Bandar Maharani sempena gelaran permaisuri Almarhum Sultan Abu Bakar Daeng Ibrahim dan diisytiharkan sebagai Bandar Di-Raja oleh Sultan Ibrahim Ismail.

Kluang - bandar yang terletak berdekatan dengan Gunung Lambak. Pembukaan tempat ini dikaitkan dengan spesies kelawar yang wujud di tempat itu.